Synopsis

Originaaliversio! Kieli: japani / Tekstitys: suomi & ruotsi



Pitkästynyt pikkukaupungin tyttö Mitsuha uneksii elämästä komeana tokiolaispoikana. Eräänä aamuna Mitsuha tosiaan herää menevän Takin kehossa. Tokiolainen Taki herää samaan aikaan suloisena Mitsuhana. Totaalista ensihämmennystä seuraa innostus. Kumpikin pääsee tutkimaan... toista puolta itsessään. Taki ja Mitsuha oppivat jättämään viestejä toisilleen, toiselle minälleen. Mutta onko kosminen yhteys liian kaunis kestääkseen?



Juhlittuja lyhytelokuvia ja pieniä tuotantoja tehnyt ohjaaja Makoto Shinkai yllätti koko elokuva-alan. Viime elokuussa Japanissa ensi-iltansa saanut “your name.” on lyhyessä ajassa noussut maailman kaikkien aikojen katsotuimmaksi anime-elokuvaksi ohi Hayao Miyazakin Henkien kätkemän. Rajoja kaatavasta visionäärisestä teoksesta on ansaitusti tullut kansainvälinen tapaus.